Spoločnosť Bullit, ktorá licencuje označenie Caterpillar pre výrobu smartfónov, je známa svojimi outdoorovými telefónmi aj v našich končinách a jej produkty nájdeme aj v ponuke slovenských operátorov. Asi jej najzaujímavejším produktom bol smartfóne Cat S60, ktorého recenziu sme vám v minulosti priniesli. Okrem výbornej odolnosti vrátane vodeodolnosti do 5 metrov, obsahoval Cat S60 aj senzor od spoločnosti FLIR. Vďaka nemu smartfón ponúkal ako prvý a zatiaľ posledný možnosť sledovať okolie pomocou termokamery a aj v úplnej tme ste mohli vidieť objekty s vysokou teplotou vrátane ľudí. Spoločnosť teraz prichádza s jeho nástupcom označeným ako CAT S61.
CAT S61
CAT S61 je veľmi zaujímavé zariadenie. Už dizajn naznačuje tomu, že sa jedná o robustný smartfón, ktorý toho vydrží naozaj veľa. Nevadí mu náhla zmena počasia, vydrží pobyt pod vodou a prežije aj nejaké tie pády. Oproti minulej generácii sa zlepšil hlavne displej, ktorý aktuálne ponúka Full HD rozlíšenie. Hlavnými devízami tohto zariadenia sú termokamera, merač teploty a kvality ovzdušia a v neposlednom rade laserový merač vzdialenosti. Fotoaparát podáva prekvapivo veľmi slušné výsledky, aj keď jeho nastavenia sú minimálne a aplikácia vyzerá ako spred pár rokov. Pochváliť sa môže aj veľkou batériou s kapacitou 4500 mAh, ktorá mu zaručuje veľmi dobrú výdrž. CAT si za tento model však pýta takmer 900 €. Za túto cenu by sme privítali výkonnejší procesor a lepšiu optimalizáciu systému, hlavne aplikácie fotoaparátu, ktorá je naozaj pomalá.zobraziť celú recenziu
- Odolnosť
- Termokamera, merač kvality ovzdušia, laseový merač vzdialenosti
- Slušný fotoaparát
- Slabší procesor
- Väčšie rozmery a hmotnosť
- Cena